Projekts

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Grozījumi Ministru kabineta 2015.gada 24.februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”**

Izdoti saskaņā ar likuma “Par nodokļu piemērošanu brīvostās un

speciālajās ekonomiskajās zonās” 12. panta otro daļu

Izdarīt Ministru kabineta 2015.gada 24.februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” (Latvijas Vēstnesis, 2015, 46.nr.) šādus grozījumus:

1. izteikt 2.8. apakšpunktu šādā redakcijā:

“2.8. 8. rindā norāda aprēķināto nekustamā īpašuma nodokļa atlaidi. 8.1. rindā norāda aprēķinātās nekustamā īpašuma nodokļa atlaides summu saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta pirmo daļu. 8.2. rindā norāda aprēķinātās nekustamā īpašuma nodokļa atlaides summu saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu. 8.3. rindā norāda aprēķinātās nekustamā īpašuma nodokļa atlaides summu saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta 2.1 daļu. Atlaides summu norāda, aizpildot 8.1. rindu vai 8.1. un 8.2.rindu, vai arī tikai 8.3. rindu;

2. papildināt ar jaunu 3.3.1 apakšpunktu šādā redakcijā:

“3.3.1 4.1. ailē norāda saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta 2.1 daļu pašvaldības samazināto nekustamā īpašuma nodokļa atlaidi;

3. izteikt 1. pielikuma 8.1. un 8.2. rindu šādā redakcijā:

“8.1. atlaides daļa saskaņā ar 6.panta 1. d.;

8.2. atlaides daļa saskaņā ar 6.panta 2. d.”;

4. papildināt 1. pielikumu ar jaunu 8.3. rindu šādā redakcijā:

“8.3. atlaides daļa saskaņā ar 6.panta 2.1d.”;

5. papildināt 2. pielikuma aili “Aprēķinātā nekustamā īpašuma nodokļa atlaide (6.pants)” ar jaunu 4.1. aili “pašvaldības samazinātā nodokļa atlaide (6.panta 2.1 d.)”;

6. papildināt 2. pielikuma 7. aili aiz skaitļa un vārda “4. aile” ar skaitli un vārdiem “vai 4.1. aile”.

|  |  |
| --- | --- |
| Ministru prezidents | M.Kučinskis |
| Finanšu ministre | D.Reizniece-Ozola |

Kudravecs

67122042, Diana.Kudravecs@vid.gov.lv